Na temelju članka 118. stavak 2. podstavak 3. Zakona o odgoju i obrazovanju u osnovnoj i srednjoj školi (N.N.87/08., 86/09.,92/10.,105/10, 90/11, 86/12 i 94/13.). , a u svezi s člankom 18. stavak 3. Zakona o javnoj nabavi (N.N. 90/11,83/13 i 143/13, 14/13.), Školski odbor OŠ „I.B. Mažuranić“ Strizivojna, na 9. sjednici održanoj dana 10. travnja 2014. godine, donio je

**PRAVILNIK O PROVOĐENJU JAVNE NABAVE MALE VRIJEDNOSTI**

ČLANAK 1.

Osnovna škola „I.B. Mažuranić“ Strizivojna ( u daljem tekstu: Naručitelj ) ovim Pravilnikom uređuje postupak koji prethodi ugovornom odnosu za nabavu roba i usluga procijenjene vrijednosti do 200.000,00 kn, odnosno za nabavu radova procijenjene vrijednosti do 500.000,00 kn za koje se ne primjenjuje Zakona o javnoj nabavi.

ČLANAK 2.

Prilikom provođenja postupaka iz ovog Pravilnika naručitelj je u obvezi u odnosu na sve gospodarske subjekte poštovati načelo slobode kretanja robe, načelo slobode poslovnog nastanka i načelo slobode pružanja usluga te načela koja iz toga proizlaze, kao što su načelo tržišnog natjecanja, načelo jednakog tretmana, načelo zabrane diskriminacije, načelo uzajamnog priznavanja, načelo razmjernosti i načelo transparentnosti.

ČLANAK 3.

Nabavu roba, radova i usluga procijenjene vrijednosti do 20.000,00 kn, naručitelj provodi izdavanjem narudžbenice ili sklapanjem ugovora s jednim gospodarskom subjektom.

Na izdavanja narudžbenice, odnosno sklapanje ugovora za nabavke iz stavka 1. ovog članka primjenjuje se važeća interna Procedura stvaranja ugovornih obveza za koje nije obvezna javna nabava.

ČLANAK 4.

Za nabavu roba, radova i usluga procijenjene vrijednosti veće od 20.000,00 Kn, naručitelj mora zatražiti najmanje tri ponude.

Postupak nabave iz stavka 1. ovog članaka priprema i provodi Povjerenstvo za provoĎenje nabave male vrijednosti (u daljem tekstu: Povjerenstvo) koje imenuje ravnatelj škole za svaki pojedinačni slučaj. Povjerenstvo broji tri člana.

ČLANAK 5.

Poslovi povjerenstva jesu;

- izrađuje poziv i potrebnu dokumentaciju za podnošenje ponuda,

- objavljuje poziv i drugu dokumentaciju na internetskoj stanici Naručitelja,

- upućuje, preporučenom pošiljkom, poziv za dostavu ponuda na adresu najmanje tri gospodarska subjekta koji obavljaju djelatnost koja je predmet nabave,

- zaprima, otvara, uspoređuje i ocjenjuje pristigle ponude,

- izrađuje Zapisnik o otvaranju, pregledu, usporedbi i ocjeni ponuda,

- predlaže ravnatelju škole odabir ponuditelja koji udovoljava uvjetima i ima najnižu cijenu.

ČLANAK 6.

Kada na poziv za podnošenje ponuda pristigne samo jedna ponuda Povjerenstvo će predložiti ravnatelju škole njezin odabir ukoliko ponuda udovoljava traženim uvjetima.

ČLANAK 7.

Naručitelj je dužan u roku utvrđenom dokumentacijom za nadmetanje pisano obavijestiti sve ponuditelje o odabiru ponuditelja.

Obavijest o odabiru objavljuje se na internetskoj stranici Naručitelja.

ČLANAK 8.

Odredba članka 4. ovog Pravilnika ne primjenjuje se;

- na nabavku usluga koje po svojoj naravi zahtijevaju specijalistička stručna znanja (npr. konzultantske, javnobilježničke, konzervatorske, odvjetničke, zdravstvene i sl. usluge),

- u slučaju kada predmet nabave može izvršiti samo određeni gospodarski subjekt odnosno kada subjekt ima koncesiju za određenu uslugu,

- u slučaju nabave koja zahtjeva hitnost radi sprečavanja nastanka ili otklanjanja nastale štete.

- u slučaju kada osnivač škole provodi zajedničku nabavu za više naručitelja.

ČLANAK 9.

Ovaj Pravilnik stupa na snagu danom donošenja.

KLASA: 400-01/14-01/07

URBROJ: 2121-33-04-14-1

U STRIZIVOJNI 10. travnja 2014.

Ravnatelj: Predsjednica školskog odbora:

Andro Mršić, mag.cin., v.r. Darinka Vučković, v.r.